Babelscape/SREDFM huggingface dataset:
Σοβιετική Δημοκρατία του Τέρεκ

Η Σοβιετική Δημοκρατία του Τέρεκ (ρωσικά: Терская Советская Республика, υπήρξε από τον Μάρτιο του 1918 έως τον Φεβρουάριο του 1919) δημιουργήθηκε εντός της Ρωσικής Σοβιετικής Ομοσπονδιακής Σοσιαλιστικής Δημοκρατίας στο έδαφος της Περιφέρειας Τερέκ. Η πρώτη πρωτεύουσα ήταν το Πιατιγκόρσκ, αλλά μετά πρωτεύουσα έγινε το Βλαντικαφκάς. Μετά τον Ιούλιο του 1918, αποτέλεσε μέρος της Σοβιετικής Δημοκρατίας του Βόρειου Καύκασου. 

Ο διάσημος οικονομολόγος Τζέικομπ Μάρσακ υπηρέτησε ως Γραμματέας Εργασίας, παρόλο που τότε ήταν φοιτητής 19 ετών.
Ομοσπονδία Ποδοσφαίρου Παναμά

Η Ομοσπονδία Ποδοσφαίρου Παναμά (ισπανικά: "Federación Panameña de Fútbol)", FEPAFUT) είναι το ανώτατο διοικητικό όργανο όσον αφορά το άθλημα του ποδοσφαίρου στον Παναμά. Είναι υπεύθυνη για την οργάνωση και λειτουργία των εθνικών ομάδων ανδρών, γυναικών και νέων του Παναμά. Διοργανώνει επίσης το πρωτάθλημα ποδοσφαίρου του ανώτατου επιπέδου ποδοσφαιρικής κατηγορίας της χώρας.
Λεωνίδας Ζαφείρης

Ο Λεωνίδας Ζαφείρης (1893 - 9 Ιανουαρίου 1983) ήταν ασφαλιστής και ευεργέτης του Άστρους Αρκαδίας.
μικρογραφία|Το ίδρυμα Αγγελικής & Λεωνίδα Ζαφείρη, πολιτιστικό κέντρο του Άστρους
Σοβιετική Σοσιαλιστική Δημοκρατία της Γαλικίας

Η Σοβιετική Σοσιαλιστική Δημοκρατία της Γαλικίας (ΣΣΔ της Γαλικίας) ήταν αυτοανακηρυγμένη και βραχύβια πολιτική οντότητα που υπήρχε από τις 15 Ιουλίου έως τις 21 Σεπτεμβρίου του 1920. Το κομμουνιστικό κράτος ιδρύθηκε κατά τη διάρκεια μιας επιτυχημένης επίθεσης του Κόκκινου Στρατού το καλοκαίρι του 1920, ως μέρος του Πολωνοσοβιετικού πολέμου. Ως αποτέλεσμα, η πολωνο-ουκρανική κοινή στρατιωτική δύναμη (Πολωνο-Ουκρανικό Μέτωπο) αναγκάστηκε να υποχωρήσει από τις θέσεις κατά μήκος του Δνείπερου που εξασφάλισε νωρίτερα στη δεκαετία του 1920 στις πρόποδες των Καρπαθίων.

Η δημοκρατία έγινε μια ζώνη της συνεχιζόμενης σύγκρουσης εντός της περιοχής του Νοτιοδυτικού μετώπου του Κόκκινου Στρατού. Από την επιτυχημένη επίθεση τον Ιούλιο του 1920, η Σοβιετική κυβέρνηση δημιούργησε επίσης το Πολρεβκόμ και είχε προθέσεις για την δημιουργία της Πολωνικής Σοσιαλιστικής Σοβιετικής Δημοκρατίας. Μια παρόμοια, αλλά λιγότερο περίτεχνη δραστηριότητα του κομμουνιστικού Πολρεβκόμ, σχετιζόταν με το βορειοδυτικό μέτωπο του Κόκκινου Στρατού (η "κυβέρνηση", ήταν εγκατεστημένη στο Μπιάλιστοκ).

Η Γαλικιανή ΣΣΔ ιδρύθηκε στις 15 Ιουλίου του 1920, όταν εξεδώθηκε η διακήρυξη της Γαλικιανής Επαναστατικής Επιτροπής (Χαλρεβκόμ), μιας προσωρινής κυβέρνησης με επικεφαλής τον Βολοντιμίρ Ζατόνσκι (Βλαντιμίρ Ζατόνσκι). Η κυβέρνηση δημιουργήθηκε στις 8 Ιουλίου στο Κίεβο υπό την αιγίδα του Κομμουνιστικού Κόμματος της Ουκρανίας.

Η κομμουνιστική κυβέρνηση μεταφέρθηκε στο Ταρνοπόλ (το σημερινό Τερνοπίλ) της Ανατολικής Γαλικίας, στις 1 Αυγούστου του 1920 μετά την κατάληψη της περιοχής από τον Κόκκινο Στρατό. Την ίδια μέρα το Χαλρεβκόμ εξέδωσε το διάταγμα "Για την εγκαθίδρυση της Σοβιετικής εξουσίας στη Γαλικία". Οι κηρυγμένες εθνικές γλώσσες (με ισοδύναμο καθεστώς) ήταν τα πολωνικά, τα ουκρανικά και τα Γίντις. Με τα διατάγματα, η κομμουνιστική κυβέρνηση κατάργησε την ιδιωτική ιδιοκτησία των μέσων παραγωγής, εφάρμοσε την οχτάωρη εργασία, διαχώρισε την εκκλησία από το κράτος και εθνικοποίησε εκκλησία κτήματα, θέσπισε ένα ενιαίο σχολείο εργασίας με επταετή εκπαίδευση, και εθνικοποίησε της γης. Από το τέλος του Αυγούστου, το Χαλρεβκόμ προσπάθησε να διεξάγει εκλογές για να ιδρύσει μία μόνιμη Σοβιετική κυβέρνηση και να συγκαλέσει το Συνέδριο των Σοβιέτ Όλης της Γαλικίας.

Με την πολωνική επίθεση στις 15 Σεπτεμβρίου αυτά τα σχέδια απέτυχαν και το Χαλρεβκόμ αποσύρθηκε από το Ταρνοπόλ. Στις 21 Σεπτεμβρίου 1920, η δημοκρατία καταργήθηκε επίσημα και η επαναστατική επιτροπή μετατράπηκε στο Γαλικιανό Γραφείο της Κεντρικής Επιτροπής του Κομμουνιστικού Κόμματος της Ουκρανίας. Με την υπογραφή της Ειρήνης της Ρίγα τον Μάρτιο του 1921, το γραφείο ρευστοποιήθηκε. 

Το Χαλρεβκόμ δεν είχε υπό τον έλεγχο του την πιο σημαντική περιοχή της Ανατολικής Γαλικίας: την περιοχή του Λβιβ με τις πετρελαιοπηγές του Μπόρισλαβ και του Ντρόχομπιτς.
Ότο Στράσερ

Ο Ότο Στράσερ (. Μπαντ Βιντσχάιμ, 10 Σεπτεμβρίου 1897 - Μόναχο, 27 Αυγούστου 1974) ήταν Γερμανός εθνικιστής πολιτικός και ακτιβιστής. Διετέλεσε μέλος του Ναζιστικού Κόμματος κατά την πρώτη, διαμορφωτική περίοδό του. Υπήρξε σφοδρός εσωκομματικός αντίπαλος του Χίτλερ «από τα αριστερά», εκφράζοντας σε πολιτικό και ιδεολογικό επίπεδο μια αριστερίζουσα ή σοσιαλίζουσα συμπεριφορά, που ωστόσο δεν θα μπορούσε να ονομαστεί «σοσιαλισμός», καθόσον ήταν περισσότερο ένας αντισημιτικός εθνικισμός με ζωτικά επαναστατικά και αντικαπιταλιστικά στοιχεία.
Ζντένκα Βάβροβα

Η Ζντένκα Βάβροβα ("Zdeňka Vávrová", γενν. το 1945) είναι Τσέχα αστρονόμος.

Συνανεκάλυψε τον περιοδικό κομήτη 134P/Κόβαλ-Βάβροβα. Αυτός είχε παρατηρηθεί αρχικώς ως αστεροειδής, ο οποίος έλαβε την προσωρινή ονομασία 1983 JG, χωρίς να έχει κομητική κόμη. Ωστόσο, μεταγενέστερες εικόνες του Τσαρλς Κόουαλ έδειξαν κόμη. Σύμφωνα με το Κέντρο Μικρού Πλανήτη, η Βάβροβα έχει ανακαλύψει 115 μικρούς πλανήτες.

Ο αστεροειδής της Κύριας Ζώνης 3364 Ζντένκα, ο οποίος ανακαλύφθηκε από τον Αντονίν Μρκος το 1984, ονομάστηκε προς τιμή της και για τα 20 χρόνια που έχει συμμετάσχει στο πρόγραμμα αστρομετρίας μικρών πλανητών του Αστεροσκοπείου του Κλετ. Η παραπομπή της ονομασίας του συγκεκριμένου μικρού πλανήτη δημοσιεύθηκε στις 26 Φεβρουαρίου 1994, με κωδικό M.P.C. τον 23136.
Κλημεντία της Βουργουνδίας

Η Κλημεντία της Βουργουνδίας (γαλ.: "Clémence de Bourgogne", περί το 1078 - περί το 1133) ήταν κόμισσα και αντιβασίλισσα της Φλάνδρας, την εποχή που ο σύζυγος της έλειπε σε σταυροφορίες. Ήταν κόρη του κόμητος Γουλιέλμου του Μέγα της Βουργουνδίας και της συζύγου του Στεφανίας. Η οικογένειά της ήταν στενά συνδεδεμένη με την Καθολική εκκλησία αφού δύο από τα αδέλφια της έγιναν αρχιεπίσκοποι και άλλος ένας από τους αδελφούς της ήταν ο Πάπας Κάλλιστος Β΄.
Γιάκομπ Σεγκ

Ο Γιάκομπ Σεγκ (, ή αλλιώς "Γιάκομπ Ντέγκεν", "Γιόχαν Γιάκομπ Μπρούκερ Σεγκ", "Γιάκομπ Σεγκ ο γηραιότερος", "Σέγκιους", και "Σέκιους") (6 Ιουνίου 1511 – 9 Μαΐου 1587) ήταν πολυμαθής Γερμανός Αριστοτελιστής φιλόσοφος και ακαδημαϊκός φυσικός.
Γερτρούδη της Σαξονίας

Η Γερτρούδη της Σαξονίας ή Γερτρούδη Μπιλούνγκ ("Geertruida van Saksen", 1033 - 3 Αυγούστου 1113) από τον Οίκο των Μπίλλουνγκ ήταν κόμισσα της Ολλανδίας, κόμισσα της Φλάνδρας και αντιβασίλισσα της Ολλανδίας για λογαριασμό του ανήλικου γιου της.
Νικόλαος Ασπρογέρακας

Ο Νικόλαος Ασπρογέρακας (1874-1942) ήταν Έλληνας ζωγράφος και καθηγητής πανεπιστημίου.
Κρατικό Έμβλημα της Σοβιετικής Ένωσης

Το Κρατικό Έμβλημα της Σοβιετικής Ένωσης (, "Γκασουντάρστβιενι γκερμπ Σαβιέτσκογκο Σαγιούζα"), υιοθετήθηκε το 1923 και ήταν σε χρήση μέχρι την διάλυση της Σοβιετικής Ένωσης το 1991. Αν και τεχνικά είναι έμβλημα και όχι εθνόσημο, επειδή δεν ακολουθεί τους παραδοσιακούς εραλδικούς κανόνες, στα ρωσικά ονομάζεται "герб" ("γκερμπ"), η λέξη που χρησιμοποιείται για ένα παραδοσιακό εθνόσημο. 

Ήταν το πρώτο κρατικό έμβλημα που δημιουργήθηκε σε ένα στυλ γνωστό ως σοσιαλιστικό εραλδικό, ένα στυλ που που παρατηρείται και στο Έμβλημα της λαϊκής Δημοκρατίας της Κίνας.
Ποδοσφαιρική Ομοσπονδία Ταϊλάνδης

Η Ποδοσφαιρική Ομοσπονδία Ταϊλάνδης υπό την αιγίδα της Αυτού Μεγαλειότητας του Βασιλιά (ταϊλανδικά: สมาคมกีฬาฟุตบอลแห่งประเทศไทย ในพระบรมราชูปถัมภ์, αγγλικά: "The Football Association of Thailand", FAT) είναι το ανώτατο διοικητικό όργανο όσον αφορά το άθλημα του ποδοσφαίρου στην Ταϊλάνδη. Είναι υπεύθυνη για την οργάνωση και λειτουργία των εθνικών ομάδων ανδρών, γυναικών και νέων της Ταϊλάνδης.

Τα επαγγελματικά πρωταθλήματα της χώρας διοργανόνωνται από την Πρέμιερ Λιγκ Ταϊλάνδης (Thai Premier League Co., Ltd.) υπό την εποπτεία της Ποδοσφαιρικής Ομοσπονδίας Ταϊλάνδης.
Ελεονώρα της Νορμανδίας

Η Ελεονώρα της Νορμανδίας (Γαλ.: "Éléonore de Normandie", 1010 - 1071) κόμισσα της Φλάνδρας μετά τον γάμο της με τον Βαλδουίνο τον Γενειοφόρο, ήταν δεύτερη κόρη και πέμπτο παιδί του Ριχάρδου Β΄ της Νορμανδίας και της πρώτης συζύγου του Ιουδήθ της Βρετάνης. Ο Ροβέρτος ο Μεγαλοπρεπής, πατέρας του ιδρυτή της Νορμανδικής δυναστείας στην Αγγλία Γουλιέλμου του Κατακτητή, ήταν ένας από τους μεγαλύτερους αδελφούς της. Η μητέρα της πέθανε όταν η Ελεονώρα ήταν μόλις 7 ετών (1017) και ο πατέρας της παντρεύτηκε σε δεύτερο γάμο του την Πόππα του Ερβερμέ με την οποία έκανε άλλους δυο γιους.

Παντρεύτηκε το 1031 τον κατά 30 χρόνια μεγαλύτερο της Βαλδουίνο Δ΄ της Φλάνδρας (για τον Βαλδουίνο ήταν δεύτερος γάμος) ο οποίος είχε αποκτήσει ήδη από τον πρώτο του γάμο με την Ογίβη του Λουξεμβούργου τον διάδοχο του Βαλδουίνο Ε΄ της Φλάνδρας. Με την Ελεονώρα ο Βαλδουίνος απέκτησε άλλη μια κόρη την Ιουδήθ (1033 - 1094) και πέθανε δυο χρόνια αργότερα (1035). 

Δεν είναι βέβαιο ότι το όνομα Ελεονώρα ήταν το πραγματικό της όνομα επειδή το πρώτο πρόσωπο που είναι αποδεδειγμένο ιστορικά ότι είχε αυτό το όνομα ήταν η Ελεονώρα της Ακουιτανίας έναν αιώνα αργότερα, η τρισέγγονη του αδελφού της Ροβέρτου.
Προλετάριοι όλων των χωρών, ενωθείτε!

Το [[Κρατικό Έμβλημα της Σοβιετικής Ένωσης]] περιείχε το σύνθημα σε κόκκινες κορδέλες στις 15 γλώσσες που ομιλούνταν στις [[Δημοκρατίες της Σοβιετικής Ένωσης|δημοκρατίες της ΕΣΣΔ]].
Το πολιτικό σύνθημα Προλετάριοι όλων των χωρών, ενωθείτε! (Γερμανικά: Proletarier aller Länder, vereinigt euch!) γράφτηκε από τους Καρλ Μαρξ και Φρίντριχ Ένγκελς στο έργο τους "Το Κομμουνιστικό Μανιφέστο" του 1848. Υπάρχουν διάφορες παραλλαγές της ακριβούς μετάφρασης, όπως "Εργάτες όλου του κόσμου, ενωθείτε!", ή συμπληρωματικά "Εργάτες όλου του κόσμου, ενωθείτε! Δεν έχετε τίποτα να χάσετε, παρά μόνο τις αλυσίδες σας!", που όμως η τελευταία δεν υπάρχει γραμμένη σε κάποια επίσημη μετάφραση. Μια άλλη παραλλαγή είναι "Εργαζόμενοι από όλα τα εδάφη, ενωθείτε!", που είναι χαραγμένη στην ταφόπλακα του Μαρξ.
ΙΦΚ Μάριεχαμν

Η ΙΦΚ Μάριεχαμν (σουηδικά: "IFK Mariehamn") είναι αθλητικός σύλλογος της Φινλανδίας με έδρα το Μάριεχαμν των νήσων Ώλαντ. Τα διακριτικά χρώματα του συλλόγου είναι το πράσινο και το λευκό. Διαθέτει τμήματα επιτραπέζιας αντισφαίρισης, μπόουλινγκ, στίβου, χειροσφαίρισης, χόκεϊ επί πάγου, ναυσιπλοΐας και κολύμβησης, ενώ το ποδοσφαιρικό τμήμα είναι το πιο επιτυχημένο.

Η ποδοσφαιρική ομάδα διεξάγει τους εντός έδρας αγώνες της στη Wiklöf Holding Arena, χωρητικότητας 1.635 θεατών. Μετέχει επίσης στο Πρωτάθλημα Φινλανδίας από το 2005. Η ομάδα, το 2015, πανηγύρισε την κατάκτηση του πρώτου της σημαντικού τίτλου, του Κυπέλλου Φινλανδίας. Το 2016 τερμάτισε στην πρώτη θέση της βαθμολογίας και κατέκτησε για πρώτη φορά στην ιστορία της τον τίτλο της πρωταθλήτριας Φινλανδίας.
Ογκοουέ

Ο Ογκοουέ ή Ογκουέ ("Ogooué" ή "Ogowe") είναι ο κυριότερος και μεγαλύτερος ποταμός της Γκαμπόν, και ο τέταρτος μεγαλύτερος σε ολόκληρη την Αφρική ως προς τη μέση παροχή του, μετά τους Κονγκό, Νίγηρα και Ζαμβέζη. Η λεκάνη απορροής του περιλαμβάνει σχεδόν ολόκληρη τη Γκαμπόν, με κάποιους παραπόταμους να εκτείνονται και στη Δημοκρατία του Κονγκό, το Καμερούν και την Ισημερινή Γουινέα.
Λαμπαρενέ

Το Λαμπαρενέ ("Lambaréné") είναι πόλη της Γκαμπόν, πρωτεύουσα της Επαρχίας του Μέσου Ογκοουέ, με πληθυσμό 25.257 κατοίκους (απογραφή του 2009). Βρίσκεται περίπου 75 χιλιόμετρα νοτίως του ισημερινού της Γης, ενώ η γύρω του περιοχή του καλύπτεται από το τροπικό δάσος της κεντρικής Αφρικής.

Το Λαμπαρενέ διαρρέεται από τον μεγάλο ποταμό Ογκοουέ (κοντά στη συμβολή του με τον Νγκουνιέ), ο οποίος τη χωρίζει σε τρία διαμερίσματα, καθώς σχηματίζει νησίδα: τα Rive Gauche (Αριστερά του ποταμού), Ile Lambaréné (Νήσος Λαμπαρενέ) και Rive Droite (Δεξιά του ποταμού). Οι συνοικίες Αντουμά και Αμπονγκό είναι κτισμένες στο Rive Droite. Οι συνοικίες Atongowanga, Sahoty, Dakar, Grand Village, Château, Lalala και Bordamur βρίσκονται στο Ile Lambaréné. Αλλά η πλειονότητα των κατοίκων ζει στη συνοικία Ισαάκ (Isaac), που είναι κτισμένο στο Rive Gauche, όπου και το αερόδρόμιο της πόλης.

Σήμερα το Λαμπαρενέ κατοικείται κυρίως από φυλές των Μπαντού, όπως είναι οι Beti-Pahuin (Φανγκ), Bapounou, Eshira και Myéné, φυλές που εκτόπισαν τους Πυγμαίους και εν μέρει τη φυλή Μπακαλέ προς τα ανατολικά και τα βόρεια της χώρας. Η οικονομία βασίζεται στην αλιεία στον ποταμό, με ένα νέο ποτάμιο λιμάνι να βρίσκεται υπό κατασκευή, ενώ η περιοχή είναι πλούσια σε παραγωγή ξυλείας και έχει πολλές φυτείες ελαιοφοινίκων.

Το κλίμα της περιοχής του Λαμπαρενέ είναι θερμό και υγρό, με μέση ετήσια θερμοκρασία 27 °C. Η εποχή των βροχών αρχίζει τον Οκτώβριο και λήγει τον Ιούνιο (περιέχει και μία σύντομη ξηρή εποχή τον Δεκέμβριο και Ιανουάριο).
Αντόνιο Βαλέντε

Ο Αντόνιο Βαλέντε (Antonio Valente) ήταν Ιταλός συνθέτης, οργανίστας και τσεμπαλίστας της ύστερης Αναγέννησης (16ος αιώνας).
Ευδοκία Παλαιολογίνα

Η Ευδοκία Παλαιολογίνα ήταν κόρη του Μιχαήλ Η΄ Παλαιολόγου και της Θεοδώρας Βατάτζη. 

Το 1282 η Ευδοκία παντρεύτηκε τον Ιωάννη Β΄ Μεγάλο Κομνηνό, αυτοκράτορα της Τραπεζούντας με τον οποίο έκανε δύο παιδιά: τον Αλέξιο και τον Μιχαήλ. Το 1298, μετά το θάνατο του συζύγου της και την άνοδο του γιου της Αλέξιου στον θρόνο, επέστρεψε στο βασίλειο του αδελφού της στην Κωνσταντινούπολη, παίρνοντας μαζί της τον μικρότερο γιο της Μιχαήλ. 

Ο Ανδρόνικος Β΄, που είχε εν τω μεταξύ διαδεχθεί τον Μιχαήλ Η΄, θέλησε να παντρέψει την αδελφή του για πολιτικούς λόγους με τον Στέφανο-Ούρο Β΄ "Μιλούτιν", βασιλιά της Σερβίας. Η Ευδοκία όμως αντέδρασε και ο Στέφανος παντρεύτηκε τη Σιμωνίδα, κόρη του Ανδρόνικου από τη δεύτερη σύζυγό του, Γιολάντα του Μομφερράτου.

Εν τω μεταξύ, ο Αλέξιος Β΄ αποφάσισε να νυμφευτεί την Τζιατζιάκ Τζακέλι, μια πριγκίπισσα από τη Γεωργία. Ο θείος του Ανδρόνικος ωστόσο ζήτησε να ακυρωθεί αυτός ο γάμος, για να νυμφευτεί ο Αλέξιος την κόρη του ανώτερου αυλικού Νικηφόρου Χούμνου. Η Ευδοκία συμβούλεψε τον γιο της να κρατήσει τη Γεωργιανή σύζυγό του. Η Ευδοκία απεβίωσε το επόμενο έτος και ο ιστορικός Γουίλιαμ Μίλλερ υποθέτει, ότι τάφηκε στην εκκλησία του Αγίου Γρηγορίου Νύσσης .Σύμφωνα με τον Άντονυ Μπράιερ, η Ευδοκία έγινε μοναχή και έλαβε το όνομα Ευφημία .
Έινταν Γκίλεν

O Έινταν Γκίλεν ("Aidan Gillen", 24 Απριλίου 1968) είναι Ιρλανδός ηθοποιός.
Far Cry 5

Το Far Cry 5 είναι βιντεοπαιχνίδι δράσης περιπέτειας και βολών πρώτου προσώπου που αναπτύχθηκε από την Ubisoft Montreal και κυκλοφόρησε στις 27 Μαρτίου του 2018 από την Ubisoft για τα Microsoft Windows, PlayStation 4 και Xbox One. Είναι η ενδέκατη προσθήκη συνολικά και το πέμπτο κύριο παιχνίδι της σειράς "Far Cry".
Τζόζεφ Πρίστλυ

Ο Τζόζεφ Πρίστλυ, απαντώμενος στην ελληνική βιβλιογραφία κυρίως με τη λανθασμένη προφορά Πρίστλεϋ ("Joseph Priestley", 24 Μαρτίου 1733 – 6 Φεβρουαρίου 1804), ήταν Άγγλος θεολόγος, Προτεστάντης κληρικός, φυσικός φιλόσοφος, χημικός, γλωσσολόγος, παιδαγωγός και φιλελεύθερος πολιτικός φιλόσοφος, ο οποίος δημοσίευσε περισσότερα από 150 έργα.

Ο Πρίστλυ πιστώνεται από πολλούς με την ανακάλυψη του οξυγόνου, έχοντας απόμονώσει σε αέρια κατάσταση το στοιχείο αυτό το 1774, αν και οι Καρλ Βίλελμ Σέελε και Αντουάν Λωράν Λαβουαζιέ μπορούν επίσης να τη διεκδικήσουν ανεξάρτητα.

Κατά τη διάρκεια της ζωής του, η επιστημονική φήμη του Πρίστλυ οφειλόταν κυρίως στην εφεύρεση του ανθρακούχου νερού, στα γραπτά του για τον ηλεκτρισμό και στην ανακάλυψη διάφορων αερίων. Ωστόσο, η αποφασιστικότητά του στην υπεράσπιση της λανθασμένης θεωρίας του φλογιστού και στην απόρριψη των απαρχών της χημικής επαναστάσεως, τον άφησε τελικώς απομονωμένο μέσα στην επιστημονική κοινότητα.

Η επιστήμη του Πρίστλυ ήταν ταυτοχρόνως και ένα αναπόσπαστο τμήμα της θεολογίας του, καθώς επιχειρούσε με επιμονή να συγχωνεύσει τον ορθολογισμό της εποχής του Διαφωτισμού με τον χριστιανικό θεϊσμό. Στα μεταφυσικά του κείμενα, ο Πρίστλυ επεχείρησε να συνδυάσει τον θεϊσμό, τον υλισμό και τον ντετερμινισμό, ένα εγχείρημα που έχει αποκληθεί «τολμηρό και πρωτότυπο». Πίστευε ότι μία σωστή κατανόηση του φυσικού κόσμου θα ωφελούσε την ανθρώπινη πρόοδο και τελικώς θα επέφερε την κυριαρχία του Χριστιανισμού. Πίστευε θερμά στην ελεύθερη και ανοικτή ανταλλαγή ιδεών, υπερασπιζόταν τη θρησκευτική ανεκτικότητα και τα ίσα δικαιώματα για τα θρησκευτικά παρακλάδια της επίσημης Αγγλικανικής Εκκλησίας, στα οποία ανήκε και ο ίδιος. Η αμφιλεγόμενη φύση των δημοσιεύσεων του Πρίστλυ, συνδυασμένη με την εκπεφρασμένη υποστήριξή του προς τη Γαλλική Επανάσταση, προκάλεσε τις υποψίες των αρχών και του κοινού, και τελικώς υποχρεώθηκε να φύγει στις ΗΠΑ, μετά την πυρπόληση του σπιτιού του στο Μπέρμινχαμ από όχλο. Πέρασε τα τελευταία δέκα χρόνια της ζωής του στην Πενσυλβάνια.

Δάσκαλος σε όλη του τη ζωή, ο Πρίστλυ συνεισέφερε και στην παιδαγωγική, αλλά και ως συγγραφέας βιβλίου αγγλικής γραμματικής, και ιστορικών έργων. Τα διδακτικά αυτά βιβλία υπήρξαν τα δημοφιλέστερα έργα του όσο ζούσε. Ωστόσο τα φιλοσοφικά έργα του ήταν αυτά που άσκησαν τη διαρκέστερη επίδραση: οι μεγαλύτεροι Βρετανοί φιλόσοφοι της επόμενης γενιάς, όπως οι Τζέρεμι Μπένθαμ, Τζον Στιούαρτ Μιλ και Χέρμπερτ Σπένσερ, τα αναφέρουν ανάμεσα στις πρώτες πηγές για τον ωφελιμισμό.
Γεώργιος Τροχάνης

Ο Γεώργιος Τροχάνης, ήταν προεστός και πρωτεργάτης της Επαναστάσεως του 1821. Η καταγωγή του, ήταν από το χωριό Άγιος Ιωάννης Αρκαδίας.
Πόχανγκ Στίλερς

Η Πόχανγκ Στίλερς (χάνγκουλ: 포항 스틸러스) είναι νοτιοκορεατική επαγγελματική ποδοσφαιρική ομάδα από την Πόχανγκ του Βόρειου Γκιόνγκσανγκ. Ιδρύθηκε το 1970 με την ονομασία «Πόχανγκ Στίλγουρκς», η οποία προέρχεται από την Pohang Iron and Steel Company, ιδιοκτήτρια της ομάδας. Αποτελεί την πλέον επιτυχημένη ομάδα στην Ασία, έχοντας κατακτήσει τρια ΑΦΚ Τσάμπιονς Λιγκ.
Πατριωτικό Τραγούδι

Το Πατριωτικό Τραγούδι, ή Το Πατριωτικό Τραγούδι του Γκλίνκα (, "Patrioticheskaya Pesn' Glinki") επίσης μεταφράζεται ως "Πατριωτικό Τραγούδι") ήταν ο κρατικός και εθνικός ύμνος της Ρωσικής ΣΟΣΔ και της Ρωσικής Ομοσπονδίας από το 1990 έως το 2000. Αρχικά ήταν ο ύμνος της Ρωσικής ΣΟΣΔ από το 1990 έως το 1991, ενώ επισημοποιήθηκε από την Ρωσική Ομοσπονδία το 1991.
Σόνγκναμ ΦΚ

Η Σόνγκναμ ΦΚ (χάνγκουλ: 성남 FC) είναι νοτιοκορεατική επαγγελματική ποδοσφαιρική ομάδα από τη Σόνγκναμ. Ιδρύθηκε στις 18 Μαρτίου του 1989 με την ονομασία «Ίλχουα Τσόνμα» (일화 천마). Αποτελεί μία από τις πλέον επιτυχημένες ομάδες στη Νότια Κορέα, έχοντας κατακτήσει εγχώριους και διεθνείς τίτλους, με σημαντικότερη την κατάκτηση δύο ΑΦΚ Τσάμπιονς Λιγκ. Η ομάδα κατετάγει πέμπτη στο "Asian Clubs of the 20th century" του IFFHS.
Σοφί Μπλανσάρ

Η Σοφί Μπλανσάρ (, 25 Μαρτίου 1778 – 6 Ιουλίου 1819) ήταν Γαλλίδα αεροναυτικός και σύζυγος του πρωτοπόρου της αεροναυτικής Ζαν-Πιερ Μπλανσάρ. Η Μπλανσάρ ήταν η πρώτη γυναίκα επαγγελματίας αεροναυτικός, συνεχίζοντας και μετά τον θάνατο του συζύγου της, πραγματοποιώντας πάνω από 60 πτήσεις σε αερόστατα. Έγινε γνωστή σε όλη την Ευρώπη για τα επιτεύγματά της, και ορίστηκε «Αεροναυτικός των Επισήμων Εκδηλώσεων» από τον Ναπολέοντα Βοναπάρτη, αντικαθιστώντας τον Αντρέ-Ζακ Γκαρνερέν. Κατά την παλινόρθωση της μοναρχίας το 1814 πραγματοποίησε επίδειξη για τον Λουδοβίκο ΙΗ΄, ο οποίος την ονόμασε «Επίσημη Αεροναυτικό της Παλινόρθωσης».

Οι πτήσεις με αερόστατο ήταν ριψοκίνδυνο εγχείρημα για τους πρωτοπόρους της εποχής. Η Μπλανσάρ έχασε τις αισθήσεις της σε αρκετές περιπτώσεις, ήρθε αντιμέτωπη με χαμηλές θερμοκρασίες και παραλίγο να πνιγεί όταν το αερόστατό της κατέπεσε σε βάλτο. Το 1819, έγινε η πρώτη γυναίκα που σκοτώθηκε σε αεροπορικό δυστύχημα όταν, κατά την διάρκεια έκθεσης στους κήπους Τίβολι του Παρισιού, εκπυρσοκρότησε πυροτεχνήματα τα οποία έβαλαν φωτιά στο αέριο του αεροστάτου της. Αναφέρεται συχνά ως Μαντάμ Μπλανσάρ ενώ έχει γίνει γνωστή και με συνδυασμούς του πατρικού και του μετέπειτα ονόματός της, όπως Μαντλέν-Σοφί Μπλανσάρ, Μαρί Μαντλέν-Σοφί Μπλανσάρ, Μαρί Σοφί Αρμάν και Μαντλέν-Σοφί Αρμάν Μπλανσάρ.
Ιωάννης Παπαρτεμίου

Ο Ιωάννης Παπαρτεμίου (1911 – 2 Μαΐου 1971), του Εμμανουήλ, ήταν Έλληνας στρατιωτικός και πολιτικός, που διετέλεσε βουλευτής.
Ομοσπονδία Ράγκμπι Νέας Ζηλανδίας

Η Ομοσπονδία Ράγκμπι Νέας Ζηλανδίας (αγγλικά: "New Zealand Rugby", NZR) είναι ο επίσημος φορέας για το άθλημα του ράγκμπι γιούνιον στη Νέα Ζηλανδία. Ιδρύθηκε το 1892 με την ονομασία «Ομοσπονδία Ράγκμπι Γιούνιον Νέας Ζηλανδίας» (New Zealand Rugby Football Union, NZRFU). Το 1949 προσχώρησε στο Διεθνές Συμβούλιο Ράγκμπι, το οποίο σήμερα ονομάζεται Παγκόσμια Ομοσπονδία Ράγκμπι. Το 2013, πήρε την ονομασία «Ομοσπονδία Ράγκμπι Νέας Ζηλανδίας».

Προωθεί και οργανώνει το άθλημα, διευθύνει τις εθνικές ομάδες ράγκμπι γιούνιον ανδρών (All Blacks), γυναικών (Black Ferns) και νέων (New Zealand Under 20, Junior All Blacks), ράγκμπι σέβεν ανδρών (All Blacks Sevens) και γυναικών (New Zealand Women’s Sevens) της Νέας Ζηλανδίας και εκπαιδεύει παίκτες και προπονητές. Η NZR υποστηρίζει το κοινοτικό και επαρχιακό ράγκμπι, διοργανώνοντας εθνικούς αγώνες, όπως το Mitre 10 Cup, το Pink Batts Heartland Championship και το Επαρχιακό Πρωτάθλημα Γυναικών. Διοργανώνει επίσης το Investec Super Rugby και διαχειρίζεται δοκιμαστικούς αγώνες στη Νέα Ζηλανδία, συμπεριλαμβανομένου του Investec Rugby Championship.
Εμίλ Βαλντόιφελ

Ο Εμίλ Βαλντόιφελ -οικογενειακό όνομα Σαρλ Εμίλ Λεβί (Émile Waldteufel, οικ. Charles Émile Lévy Στρασβούργο 9 Δεκεμβρίου 1837 – Παρίσι 12 Φεβρουαρίου 1915) ήταν Γάλλος πιανίστας και συνθέτης χορευτικής μουσικής, ο σημαντικότερος μετά τον Όφενμπαχ εκπρόσωπος του είδους. Κυριάρχησε στην ελαφρά μουσική της Β’ Γαλλικής Αυτοκρατορίας εκφράζοντας, ταυτόχρονα, την πολιτιστική της νοοτροπία.
Ουζμπέκοι

Οι Ουζμπέκοι είναι μια τουρκική εθνότητα, η μεγαλύτερη μάλιστα τουρκογενής εθνότητα στην Κεντρική Ασία. Αποτελούν την πλειοψηφία του πληθυσμού του Ουζμπεκιστάν, ενώ ως μειονότητα απαντώνται στις χώρες Αφγανιστάν, Τατζικιστάν, Κιργιστάν, Καζακστάν, Τουρκμενιστάν, Ρωσία και Κίνα. Επίσης, υπάρχουν ουζμπεκικές κοινότητες στην Τουρκία, τη Σαουδική Αραβία, και το Πακιστάν.
Ιωάννης Δουνς Σκώτος

Ο Ιωάννης Δουνς Σκώτος (John Duns Scotus, περ. 1266-1308, στην ελληνική βιβλιογραφία απαντάται και ως Ντουνς ή Ντανς) ήταν Άγγλος σχολαστικός θεολόγος, ένας από τους πιο γνωστούς στοχαστές του Μεσαίωνα και η διδασκαλία του άσκησε σημαντική επίδραση στη θεολογική και φιλοσοφική σκέψη. Λόγω της ακρίβειας και του λεπτού και ευφυούς τρόπου σκέψης του αποδόθηκε ο τίτλος του Doctor Subtiles.
Ναχουάτλ της Σιέρρα Πουέμπλα

Η γλώσσα Ναουάτλ ή Ναχουάτλ της Σιέρρα Πουέμπλα (ISO 639-3: azz / ncj / nhi / nsu, Ethnologue: "Nahuatl", Glottolog: "high1278" / "nort2957" / "zaca1241") είναι μια από τις ανατολικές διαλέκτους της γλώσσας Ναχουάτλ η οποία ομιλείται από το έθνος των Ναχούα στην βορειοδυτική περιοχή της πολιτείας Πουέμπλα του νότιου Μεξικού. 

Αποτελείται από 4 υποδιαλέκτους οι οποίες είναι:
* η Ναχουάτλ που χρησιμοποείται στα υψίπεδα της Πουέμπλα, με 125.000 ομιλητές (στοιχεία του 1983)
* αυτή της βόρειας Πουέμπλα, με 60.000 ομιλητές (1990)
* αυτή της Σιέρρα Νέγκρα, με 25.000 (2006)
* και η Τενάνγκο στις περιοχές Ζακατλάν, Αχουακατλάν και Τεπετζίντλα, με 17.100 (2007)
Όλες οι διάλεκτοι κάνουν χρήση της λατινικής γραφής στην γραπτή μορφή τους.
Άαρον Τέιλορ-Τζόνσον

Ο Άαρον Τέιλορ-Τζόνσον ("Aaron Taylor-Johnson", 13 Ιουνίου 1990) είναι Άγγλος ηθοποιός.
Διεθνής Ομοσπονδία Ράγκμπι Λιγκ

Η Διεθνής Ομοσπονδία Ράγκμπι Λιγκ (αγγλικά: "Rugby League International Federation", RLFI) είναι ο παγκόσμιος φορέας διοίκησης για το άθλημα του ράγκμπι λιγκ. Η RLIF είναι υπεύθυνη για τους κανόνες του παιχνιδιού, την ανάπτυξη, οργάνωση και διοίκηση του ράγκμπι λιγκ διεθνώς, καθώς και για τις σημαντικότερες διεθνείς διοργανώσεις του αθλήματος. Πιο συγκεκριμένα του Παγκοσμίου Κυπέλλου και των Τεσσάρων Εθνών.

Υπάρχουν δύο περιφερειακές ενώσεις που συνδέονται με την RLIF. Η Ευρωπαϊκή Ομοσπονδία Ράγκμπι Λιγκ (RLEF) και η Συνομοσπονδία Ράγκμπι Λιγκ Ασίας-Ειρηνικού (APRLC).
Βρετανικά και Ιρλανδικά Λιοντάρια

Τα Βρετανικά και Ιρλανδικά Λιοντάρια (αγγλικά: "British and Irish Lions") είναι επίλεκτη ομάδα ράγκμπι γιούνιον με παίκτες από τα Εγχώρια Έθνη - τις εθνικές ομάδες της Αγγλίας, της Ιρλανδίας, της Σκωτίας και της Ουαλίας. Οι "Lions" είναι δοκιμαστική ομάδα και γενικά επιλέγονται σ' αυτή διεθνείς παίκτες, αλλά μπορούν να επιλεγούν παίκτες χωρίς συμμετοχές εθνικές ομάδες που είναι διαθέσιμοι σε οποιαδήποτε από τις τέσσερις χώρες.

Η ομάδα πραγματοποιεί περιοδείες κάθε τέσσερα χρόνια, μετέχοντας σε αγώνες εναντίων της Αυστραλίας, της Νέας Ζηλανδίας και της Νότιας Αφρικής. Η δοκιμαστική σειρά του 2009 έληξε με ήττα 2–1 από τη Νότια Αφρική, ενώ στη δοκιμαστική σειρά 2013 κέρδισε 2–1 την Αυστραλία. Στην πιο πρόσφατη σειρά δοκιμών του 2017 εναντίον της παγκόσμιας πρωταθλήτριας Νέας Ζηλανδίας, απέσπασε ισοπαλία 1–1 με 1 ισόπαλο παιχνίδι.
Ποδοσφαιρική Ομοσπονδία Βοσνίας και Ερζεγοβίνης

Η Ποδοσφαιρική Ομοσπονδία Βοσνίας και Ερζεγοβίνης (λατινικό: "Nogometni/Fudbalski Savez Bosne i Hercegovine", N/FSBiH, κυριλλικό: Ногометни/Фудбалски Савез Босне и Херцеговине, Н/ФСБиХ) είναι το ανώτατο όργανο διοίκησης του ποδοσφαίρου στη Βοσνία και Ερζεγοβίνη. Η έδρα της είναι στο Σαράγεβο. Διοργανώνει εθνικά πρωταθλήματα, ενώ είναι υπεύθυνη και για τη διεξαγωγή του κυπέλλου της χώρας. Συντονίζει επίσης τις δραστηριότητες των εθνικών ομάδων ανδρών, γυναικών και νέων της Βοσνίας και Ερζεγοβίνης.
4-μεθυλοβενζαλδεΰδη

Η 4-μεθυλοβενζαλδεΰδη (αγγλικά "4-methylbenzaldehyde") είναι αρωματική οργανική χημική ένωση, που περιέχει άνθρακα, υδρογόνο και οξυγόνο, με μοριακό τύπο C8H8O, αλλά συμβολίζεται συχνότερα με τον ημισυντακτικό της τύπο 4-CH3(C6H4)CHO. Είναι συνδυασμός «θυγατρικής» βενζαλδεΰδης (PhCHO) και «θυγατρικού» τολουόλιου (PhCH3). Είναι διαθέσιμη εμπορικά, αλλά μπορεί να παραχθεί με φορμυλίωση τολουολίου κατά Friedel-Crafts, με συνεπίδραση μονοξειδίου του άνθρακα (CO) και υδροχλωρίου (HCl), υπό συνθήκες Gattermann-Koch:
:κέντρο|χωρίς-πλαίσιο|300x300εσ
Βασιλική Βελγική Ποδοσφαιρική Ομοσπονδία

H Βασιλική Βελγική Ποδοσφαιρική Ομοσπονδία (ολλανδικά: "Koninklijke Belgische Voetbalbond", KBVB, γαλλικά: "Union royale belge des sociétés de football association", URBSFA, γερμανικά: "Königlicher Belgischer Fußballverband", KBFV) είναι το ανώτατο όργανο διοίκησης του ποδοσφαίρου και του ποδοσφαίρου σάλας στο Βέλγιο. Είναι ιδρυτικό μέλος της διεθνούς ομοσπονδίας FIFA (το 1904) και της UEFA (το 1954). Η ομοσπονδία έχει την έδρα της στην Περιοχή των Βρυξελλών, κοντά στο Στάδιο Κίνγκ Μποντουέν.

Συντονίζει τις δραστηριότητες των εθνικών ομάδων ανδρών, γυναικών και νέων του Βελγίου. Διοργανώνει επίσεις εθνικά ερασιτεχνικά πρωταθλήματα, ενώ είναι υπεύθυνη και για τη διεξαγωγή του κυπέλλου της χώρας. Τα επαγγελματικά πρωταθλήματα της χώρας διοργανώνονται από την Προ Λιγκ υπό την εποπτεία της Βασιλικής Βελγικής Ποδοσφαιρικής Ομοσπονδίας.
Σεμπαστιάν Ντριούσι

Ο Σεμπαστιάν Ντριούσι (ισπανικά: "Sebastián Driussi"), γεννημένος στις 9 Φεβρουαρίου 1996, είναι Αργεντινός ποδοσφαιριστής που αγωνίζεται ως επιθετικός στη Ζενίτ Αγίας Πετρούπολης.
Ποδοσφαιρική Ομοσπονδία Γιβραλτάρ

Η Ποδοσφαιρική Ομοσπονδία Γιβραλτάρ (αγγλικά: "Gibraltar Football Association", GFA) είναι το ανώτατο όργανο διοίκησης του ποδοσφαίρου στο Γιβραλτάρ. Ιδρύθηκε το 1895 και είναι από τις παλαιότερες ποδοσφαιρικές ομοσπονδίες στον κόσμο. Έγινε μέλος της UEFA στις 24 Μαΐου του 2013 και μέλος της FIFA στις 13 Μαΐου του 2016.

Συντονίζει τις δραστηριότητες των εθνικών ομάδων ανδρών, γυναικών και νέων του Γιβραλτάρ. Διοργανώνει επίσης εθνικά πρωταθλήματα, ενώ είναι υπεύθυνη και για τη διεξαγωγή του κυπέλλου της χώρας.
Διεθνής Ομοσπονδία Χόκεϊ

Η Διεθνής Ομοσπονδία Χόκεϊ (γαλλικά: "Fédération Internationale de Hockey", FIH) είναι το διεθνές όργανο διοίκησης του χόκεϊ επί χόρτου και του χόκεϊ σάλας. Η έδρα της βρίσκεται στη Λωζάνη της Ελβετίας από το 2005, όταν μετακόμισε από τις Βρυξέλλες του Βελγίου. Η FIH είναι υπεύθυνη για τις μεγάλες διεθνείς διοργανώσεις χόκεϊ επί πάγου, με κυριότερη αυτή του Παγκοσμίου Κυπέλλου.
Ρωξάνη Αργυροπούλου

H Ρωξάνη Αργυροπούλου (Αθήνα, 14 Φεβρουαρίου 1942) είναι Eλληνίδα ιστορικός της φιλοσοφίας, μεταφράστρια και ομότιμη διευθύντρια Eρευνών στο Εθνικό Ίδρυμα Ερευνών.
Ρουμανική Ομοσπονδία Ποδοσφαίρου

Η Ρουμανική Ομοσπονδία Ποδοσφαίρου (ρουμανικά: "Federaţia Română de Fotbal") είναι η ανώτατη διοικητική αρχή του ποδοσφαίρου στη Ρουμανία. Εδρεύει στο Βουκουρέστι. Είναι μέλος της FIFA από το 1923 και της UEFA από το 1955. Διοργανώνει εθνικά ερασιτεχνικά πρωταθλήματα, ενώ είναι υπεύθυνη και για τη διεξαγωγή του κυπέλλου της χώρας. Συντονίζει επίσης τις δραστηριότητες των εθνικών ομάδων ανδρών, γυναικών και νέων της Ρουμανίας.

Τα επαγγελματικά πρωταθλήματα της χώρας διοργανόνωνται από την Ένωση Επαγγελματικού Ποδοσφαίρου (LPF) υπό την εποπτεία της Ρουμανικής Ομοσπονδίας Ποδοσφαίρου.
Ιωσήφ Κοράλλης

Ο Ιωσήφ Κοράλλης, ήταν μοναχός, ηγούμενος της Μονής Λουκούς Αρκαδίας και σημαντικός πρωτεργάτης της Επανάστασης του 1821. Η καταγωγή του ήταν από το χωριό Άγιος Ιωάννης Αρκαδίας.
Ποδοσφαιρική Ομοσπονδία Ισλανδίας

Η Ποδοσφαιρική Ομοσπονδία Ισλανδίας (ισλανδικά: "Knattspyrnusamband Íslands", KSÍ) είναι το όργανο διοίκησης του ποδοσφαίρου στην Ισλανδία. Εδρεύει στο Ρέικιαβικ και είναι μέλος της UEFA και της FIFA από το 1954. Διοργανώνει εθνικά πρωταθλήματα, ενώ είναι υπεύθυνη και για τη διεξαγωγή του κυπέλλου της χώρας. Συντονίζει επίσης τις δραστηριότητες των εθνικών ομάδων ανδρών, γυναικών και νέων της Ισλανδίας.
Σφαγή στο Κοντομαρί

Η Σφαγή στο Κοντομαρί αφορά στην εκτέλεση των αρρένων χωρικών, στο Κοντομαρί, στην Κρήτη από ένα εκτελεστικό απόσπασμα Γερμανών αλεξιπτωτιστών, που είχε δημιουργηθεί για αυτόν το σκοπό, στις 2 Ιουνίου 1941, κατά τη διάρκεια του Β' Παγκοσμίου Πολέμου. Η εκτέλεση αποτελούσε την πρώτη από μια σειρά αντιποίνων στην Κρήτη. Ενορχηστρώθηκε από τον Πτέραρχο Κουρτ Στουντέντ σε αντίποινα για την συμμετοχή των Κρητών στη Μάχη της Κρήτης, που είχε καταλήξει με την παράδοση της νήσου, δύο ημέρες νωρίτερα. Η σφαγή καταγράφηκε από τον φωτογραφικό φακό του πολεμικού ανταποκριτή που συνόδευε το απόσπασμα για λογαριασμό της προπαγάνδας του Γερμανικού στρατού. Τα αρνητικά των φωτογραφιών ανακαλύφθηκαν μετά από 39 χρόνια στα Ομοσπονδιακά Γερμανικά Αρχεία από Έλληνα δημοσιογράφο.
Κροατική Ποδοσφαιρική Ομοσπονδία

Η Κροατική Ποδοσφαιρική Ομοσπονδία (κροατικά: "Hrvatski nogometni savez", HNS) είναι το όργανο διοίκησης του ποδοσφαίρου στην Κροατία. Εδρεύει στο Ζάγκρεμπ και είναι μέλος της UEFA και της FIFA. Διοργανώνει εθνικά ερασιτεχνικά πρωταθλήματα, ενώ είναι υπεύθυνη και για τη διεξαγωγή του κυπέλλου της χώρας. Συντονίζει επίσης τις δραστηριότητες των εθνικών ομάδων ανδρών, γυναικών και νέων της Κροατίας.

Τα επαγγελματικά πρωταθλήματα της χώρας διοργανόνωνται από τις ποδοσφαικές ενώσεις των συλλόγων της Πρβα Λίγκα και της Ντρούγκα Λίγκα υπό την εποπτεία της Ρουμανικής Ομοσπονδίας Ποδοσφαίρου.
Ποδοσφαιρική Ομοσπονδία Καζακστάν

thumb|150px|Παλαιό λογότυπο
Η Ποδοσφαιρική Ομοσπονδία Καζακστάν (καζακικά: Қазақстанның Футбол Федерациясы, ҚФФ) είναι το όργανο διοίκησης του ποδοσφαίρου στο Καζακστάν. Εδρεύει στο Αλμάτι. Διοργανώνει εθνικά ερασιτεχνικά πρωταθλήματα. Συντονίζει επίσης τις δραστηριότητες των εθνικών ομάδων ανδρών, γυναικών και νέων του Καζακστάν.

Τα επαγγελματικά πρωταθλήματα της χώρας διοργανόνωνται από την Ένωση Επαγγελματικού Ποδοσφαίρου (ПФЛ) υπό την εποπτεία της Ποδοσφαιρικής Ομοσπονδίας Καζακστάν.
Αδελαΐδα της Ιταλίας

Η Αδελαΐδα της Ιταλίας ή Αδελαΐδα της Βουργουνδίας ("Adélaïde de Bourgogne", 931 - 16 Δεκεμβρίου 999) από τον Οίκο των Παλαιών Γουέλφων ήταν αυτοκράτειρα της Αγίας Ρωμαϊκής Αυτοκρατορίας, θρησκευτική μεταρρυθμίστρια, προστάτιδα της εκκλησίας και της τέχνης, συνδημιουργός της Οθωνικής Αναγέννησης και δεύτερη σύζυγος του αυτοκράτορα Όθωνα Α΄ . Θεωρούνταν από τους σύγχρονούς της ως η πιο αξιόλογη ηγεμόνας της εποχής της.
Μολδαβική Ομοσπονδία Ποδοσφαίρου

Η Μολδαβική Ομοσπονδία Ποδοσφαίρου (ρουμανικά: "Federația Moldovenească de Fotbal", FMF) είναι το όργανο διοίκησης του ποδοσφαίρου στη Μολδαβία. Εδρεύει στο Κισινάου. Διοργανώνει εθνικά ερασιτεχνικά πρωταθλήματα, ενώ είναι υπεύθυνη και για τη διεξαγωγή του κυπέλλου της χώρας. Συντονίζει επίσης τις δραστηριότητες των εθνικών ομάδων ανδρών, γυναικών και νέων της Μολδαβίας.
Σουηδική Ποδοσφαιρική Ομοσπονδία

thumb|100px|Λογότυπο έως το 2017
Η Σουηδική Ποδοσφαιρική Ομοσπονδία (σουηδικά: "Svenska Fotbollförbundet", SvFF) είναι το όργανο διοίκησης του ποδοσφαίρου στη Σουηδία. Εδρεύει στη Σόλνα και είναι μέλος της UEFA. Διοργανώνει εθνικά ερασιτεχνικά πρωταθλήματα, ενώ είναι υπεύθυνη και για τη διεξαγωγή του κυπέλλου της χώρας. Συντονίζει επίσης τις δραστηριότητες των εθνικών ομάδων ανδρών, γυναικών και νέων της Σουηδίας.

Τα επαγγελματικά πρωταθλήματα της χώρας διοργανόνωνται από τη Svensk Elitfotboll (SEF) υπό την εποπτεία της Σουηδικής Ποδοσφαιρικής Ομοσπονδίας.
Πανρωσική Ποδοσφαιρική Ένωση

Η Πανρωσική Ποδοσφαιρική Ένωση (ρωσικά: Всеросси́йский футбо́льный сою́з, ВФС) αποτελούσε τον επίσημο φορέα, υπεύθυνο για το άθλημα του ποδοσφαίρου στη Ρωσική Αυτοκρατορία. Αποτελούσε επίσης τη διοργανώτρια αρχή του πρωταθλήματος
Θεόδουλος Παρσακουτηνός

Ο Θεόδουλος Παρσακουτηνός ήταν Βυζαντινός στρατηγός, εξ αγχιστείας συγγενής της οικογένειας των Φωκάδων. Συνελήφθη αιχμάλωτος από τον Χαμδανίδη εμίρη Σαΐφ αλ-Ντάουλα το 954 και παρέμεινε υπό καθεστώς αιχμαλωσίας έως το 966.
Βαλεντίνα Νάπι

Η Βαλεντίνα Νάπι (Σκαφάτι, Καμπανίας, Ιταλία 6 Νοεμβρίου 1990) είναι ιταλίδα ηθοποιός ταινιών πορνό.
Δίας LIV

Ο Δίας LIV είναι ένας ανώμαλος φυσικός δορυφόρος του πλανήτη Δία. Ανακαλύφθηκε από τον Σκοτ Σέπαρντ, το 2016 και η ανακάλυψή του ανακοινώθηκε στις 2 Ιουνίου 2017. Η αρχική προσωρινή ονομασία που του είχε δοθεί ήταν S/2016 J 1.

Ο Δίας LIV έχει διάμετρο 1 χλμ. και περιστρέφεται γύρω από τον Δία σε μέση απόσταση 20.595.480 χιλιομέτρων, σε 603,83 ημέρες, με κλίση 139,839 μοιρών προς την εκλειπτική και με εκκεντρότητα 0,1377.

Ο Δίας LIV ανήκει στην τροχιακή «Ομάδα της Πασιφάης», των δορυφόρων που περιφέρονται σε ανάδρομες τροχιές περί τον Δία σε αποστάσεις από αυτόν μεταξύ 23 και 24 εκατομμυρίων χιλιομέτρων και κλίσεις τροχιάς γύρω στις 165°.
Δίας LIX

Ο Δίας LIX είναι ένας ανώμαλος φυσικός δορυφόρος του πλανήτη Δία. Ανακαλύφθηκε από τον Σκοτ Σέπαρντ, το 2017 και η ανακάλυψή του ανακοινώθηκε στις 5 Ιουνίου 2017. Η αρχική προσωρινή ονομασία που του είχε δοθεί ήταν S/2017 J 1.

Ο Δίας LIX έχει διάμετρο 2 χλμ. και περιστρέφεται γύρω από τον Δία σε μέση απόσταση 23.483.978 χιλιομέτρων, σε 734,15 ημέρες, με κλίση 149,197 μοιρών προς την εκλειπτική και με εκκεντρότητα 0,3969.

Ο Δίας LIX ανήκει στην τροχιακή «Ομάδα της Πασιφάης», των δορυφόρων που περιφέρονται σε ανάδρομες τροχιές περί τον Δία σε αποστάσεις από αυτόν μεταξύ 23 και 24 εκατομμυρίων χιλιομέτρων και κλίσεις τροχιάς γύρω στις 165°.
Αυτόνομη Σοβιετική Σοσιαλιστική Δημοκρατία του Τουρκεστάν

Η Αυτόνομη Σοβιετική Σοσιαλιστική Δημοκρατία του Τουρκεστάν (αρχικά γνωστή ως Σοσιαλιστική Ομοσπονδιακή Δημοκρατία του Τουρκεστάν, 30 Απριλίου 1918 - 27 Οκτωβρίου 1924) ήταν αυτόνομη δημοκρατία της Ρωσικής Σοβιετικής Ομοσπονδιακής Σοσιαλιστικής Δημοκρατίας, και βρισκόταν στην Σοβιετική Κεντρική Ασία. 

Κατά τη διάρκεια της Ρωσικής Αυτοκρατορίας, τα εδάφη της ΑΣΣΔ του Τουρκεστάν αποτελούσαν μέρος του Κράι του Τουρκεστάν, του Εμιράτου της Μπουχάρα, και του Χανάτου της Χίβας. Από το 1905, Παντουρκιστές ιδεολόγοι, όπως οΙσμαήλ Γκασπρίνσκι είχαν σκοπό να καταστείλουν τις διαφορές ανάμεσα στους λαούς που μιλούσαν τις Τουρκικές γλώσσες και να τους ενώσει σε μια ενιαία κυβέρνηση. Αυτή η ιδέα υποστηρίχθηκε από τον Βλαντιμίρ Λένιν, και μετά την Ρωσική Επανάσταση του 1917, οι Μπολσεβίκοι στην Τασκένδη δημιούργησαν την ΑΣΣΔ του Τουρκεστάν. Όμως, τον Φεβρουάριο του 1918, το Ισλαμικό Συμβούλιο (Ουζμπεκικά: Shuroi Islamia) και το Συμβούλιο της Διανόησης (Ουζμπεκικά: "Shuroi Ulammo") συναντήθηκαν στο Κοκάντ και ανακήρυξαν μια αντίπαλη Αυτόνομη Δημοκρατία του Τουρκεστάν. Η συγκεκριμένη δημοκρατία μαχόταν με τις δυνάμεις των Μπολσεβίκων μέχρι την δεκαετία του 1920.

Εν τω μεταξύ, μια πάλη για την εξουσία μεταξύ των Κομμουνιστών επακολούθησε αυτούς που ευνοούσαν μια Παν-Τουρκική κυβέρνηση, όπως τον Τουράρ Ρισκούλοφ και τον Τουρσούν Χοτζάγιεφ, και αυτούς που ευνοούσαν την διαίρεση του Σοβιετικού Τουρκεστάν σε μικρότερες εθνικές ή περιφερειακές μονάδες, όπως τον Φαϋζούλλα Χοντζάγιεφ και τον Ακμάλ Ικράμοφ. Η τελευταία ομάδα που κέρδισε, ως εθνική οριοθέτηση στην Κεντρική Ασία άρχισε το 1924. Μετά τη διάλυση, η ΑΣΣΔ του Τουρκεστάν διασπάστηκε στην ΣΣΔ της Τουρκμενίας (το σημερινό Τουρκμενιστάν), στην Ουζμπεκική ΣΣΔ (το σημερινό Ουζμπεκιστάν), στην Τατζικική ΑΣΣΔ (το σημερινό Τατζικιστάν), στην Αυτόνομη Περιφέρεια Καρά-Κιργκίζ (το σημερινό Κιργιστάν), και στην Αυτόνομη Περιφέρεια Καρακαλπάκ (το σημερινό Καρακαλπακστάν).
Αρχαιολογικό Μουσείο Άνδρου

Το Αρχαιολογικό Μουσείο Άνδρου ξεκίνησε τη λειτουργία του το 1981 και άρχιτέκτονας του μουσείου υπήρξε ο Στάμος Παπαδάκης. Τα έξοδα κατασκευής του κτηρίου καλύφθηκαν από δωρεά του Ιδρύματος Βασίλη και Ελίζας Γουλανδρή.
Ιωσήφ Ματβέγιεβιτς Ντρίζε

Ο Ιωσήφ Ματβέγιεβιτς Ντρίζε (20 Μαρτίου 1927, Ποτσιέπ, Κυβερνείο του Μπριάνσκ - 3 Νοεμβρίου 2016, Μόσχα) ήταν σοβιετικός και ρώσος επιστήμονας στον τομέα της δημιουργίας σύγχρονων μέσων αεράμυνας.

Αποφοίτησε από το Ινστιτούτο Αεροπορίας της Μόσχας το 1950. Από το 1949 εργάστηκε στο Ερευνητικό Ηλεκτρομηχανολογικό Ινστιτούτο της Μόσχας και από το 1986 ήταν ο κύριος σχεδιαστής του Ινστιτούτο, ενώ υπήρξε και επικεφαλής του Ινστιτούτου. 

Επέβλεψε τη δημιουργία στρατιωτικών Εναέριων Συστημάτων Αντιπυραυλικής Άμυνας, την ανάπτυξη τους, την ανάπτυξη της παραγωγής τους, καθώς και τις τροποποιήσεις μερικών Εναέριων Συστημάτων Αντιπυραυλικής Άμυνας.

Ήταν υποψήφιος τεχνικών επιστημών το 1966.
Μαρί Σουινάρ

Η Μαρί Σουινάρ ("") είναι Καναδή χορεύτρια, χορογράφος και διευθύντρια εταιρείας χορού.
Σοβιετικός Ποδοσφαιριστής της Χρονιάς

Το βραβείο Σοβιετικός Ποδοσφαιριστής της Χρονιάς (ρωσικά: Футболист года в СССР) απονεμόταν στον καλύτερο ποδοσφαιριστή της Σοβιετικής Ένωσης από το 1964 έως το 1991. Η δημοσκόπηση διεξήχθη μεταξύ δημοσιογράφων της εβδομαδιαίας αθλητικής εφημερίδας "Ποδόσφαιρο" (Ποδόσφαιρο-Χόκεϊ). Κάθε χρόνο, κάθε δημοσιογράφος ονόμαζε τους καλύτερους τρεις παίκτες σύμφωνα με την γνώμη του. Στην ψηφοφορία, ο πρώτος ποδοσφαιριστής σύμφωνα με κάθε δημοσιογράφο λάμβανε τρεις πόντους, ο δεύτερος δύο πόντους και ο τρίτος ένα πόντο. 

Η ιδέα για το βραβείο εμφανίστηκε αμέσως μετά από την βράβευση του Λεβ Γιασίν με την Χρυσή Μπάλα το 1963 (Χρυσή Μπάλα του 1963).
Γερμανική Ποδοσφαιρική Ένωση

Η Γερμανική Ποδοσφαιρική Ένωση (γερμανικά: "Deutscher Fußball-Verband", DFV) ήταν από το 1958 το όργανο διοίκησης του ποδοσφαίρου στην Ανατολική Γερμανία. Αποτελούσε τη διοργανώτρια αρχή του πρωταθλήματος, ενώ ήταν υπεύθυνη και για τη διεξαγωγή του κυπέλλου της χώρας. Συντόνιζε επίσης τις δραστηριότητες των εθνικών ομάδων ανδρών, γυναικών και νέων της Ανατολικής Γερμανίας.

Η DFV διαλύθηκε στις 20 Νοεμβρίου του 1990 στη Λειψία και στη θέση της δημιουργήθηκε η Ποδοσφαιρική Ένωση Βορειοανατολικής Γερμανίας, η οποία και προσχώρησε στη Γερμανική Ποδοσφαιρική Ομοσπονδία την ίδια ημέρα και στην ίδια θέση, λίγες εβδομάδες μετά τη διάλυση της Ανατολικής Γερμανίας, με την επανένωση της Γερμανίας στις 3 Οκτωβρίου του 1990.
Ποδοσφαιρική Ένωση Σερβίας και Μαυροβουνίου

Η Ποδοσφαιρική Ένωση Σερβίας και Μαυροβουνίου (σερβικά: Фудбалски савез Србије и Црне Горе / Fudbalski savez Srbije i Crne Gore, ФССЦГ / FSSCG) αποτελούσε τον επίσημο φορέα, υπεύθυνο για το άθλημα του ποδοσφαίρου στη Σερβία και Μαυροβούνιο, με έδρα το Βελιγράδι. Είχε την ευθύνη της διοργάνωσης του πρωταθλήματος, όπως και του θεσμού του κυπέλλου. Συντόνιζε επίσης τις δραστηριότητες των εθνικών ομάδων ανδρών, γυναικών και νέων της Σερβίας και Μαυροβουνίου.

Ο φορέας αντικατέστησε το 2003 την Ποδοσφαιρική Ένωση Γιουγκοσλαβίας (FSJ), η οποία ιδρύθηκε το 1919. Έπειτα από την ανεξαρτησία του Μαυροβουνίου από την ένωση με τη Σερβία το 2006, δημιουργήθηκε ένας νέος φορέας, η Ποδοσφαιρική Ομοσπονδία Μαυροβουνίου (FSCG), ενώ την Ποδοσφαιρική Ένωση Σερβίας και Μαυροβουνίου διαδέχθηκε η Ποδοσφαιρική Ένωση Σερβίας (FSS).
Μικροσεισμός

Μικροσεισμός λέγεται ο πολύ χαμηλής έντασης σεισμός ο οποίος μπορεί να είναι 2,0 ή λιγότερο σε μέγεθος. Είναι πολύ σπάνια αισθητός πέρα από 8 χλμ από το επίκεντρο του. Εκτός από να έχει φυσικά τεκτονικά αίτια, μπορεί να θεωρηθεί αποτέλεσμα υπόγειας πυρηνικής δοκιμής ή ακόμη και από μεγάλες εκρήξεις συμβατικών εκρηκτικών σε εκσκαφές. Συνήθως δεν προκαλεί απώλειες από ζωές ή καταστροφές κτιρίων και πολύ σπάνια τον αισθάνεται ο άνθρωπος.

Μικροσεισμοί συμβαίνουν συχνά κοντά σε ηφαίστεια καθώς πλησιάζει η έκρηξη τους και σε ορισμένες περιοχές εκμετάλλευσης για τη γεωθερμική ενέργεια, όπως κοντά στο Geyserville στη Βόρεια Καλιφόρνια.
Έμβλημα της Σοβιετικής Σοσιαλιστικής Δημοκρατίας του Ουζμπεκιστάν

Το Έμβλημα της Σοβιετικής Σοσιαλιστικής Δημοκρατίας του Ουζμπεκιστάν, εγκρίθηκε στις 14 Φεβρουαρίου 1937 από την Σοβιετική Σοσιαλιστική Δημοκρατία το Ουζμπεκιστάν. Το έμβλημα βασίζεται σε αυτό Σοβιετικής Ένωσης. Δείχνει σύμβολα της γεωργίας (δρεπάνι, βαμβάκι και σιτάρι) και τη βαριά βιομηχανία (σφυρί). Ο ήλιος που ανατέλλει πάνω από τον χάρτη της Σοβιετικής Κεντρικής Ασίας, ενώ το πεντάκτινο κόκκινο αστέρι συμβολίζει την "σοσιαλιστική επανάσταση και στις πέντε ηπείρους".

Οι κορδέλες φέρουν το κρατικό σύνθημα της Σοβιετικής Ένωσης ("Προλετάριοι όλου του κόσμου, ενωθείτε!") στα ρωσικά και στα ουζμπεκικά. Στα ουζμπεκικά, η επιγραφή είναι η "Бутун дунё пролетарлари, бирлашингиз!" (στην σημερινή λατινική γραφή της Ουζμπεκικής: "Butun dunyo proletarlari, birlashingiz!").

Το ακρωνύμιο της ΣΣΔ του Ουζμπεκιστάν εμφανίζεται μόνο στο Ουζμπεκικό αλφάβητο. 

Η Αυτόνομη Σοβιετική Σοσιαλιστική Δημοκρατία Καρακαλπάκ χρησιμοποίησε μια παραλλαγή του εμβλήματος, με το κρατικό σύνθημα στα Καρακαλπακικά και τα Ουζμπεκικά και με το ακρωνύμιο της δημοκρατίας.

Η προηγούμενη έκδοση του εμβλήματος, από το 1947 μέχρι τα τέλη της δεκαετίας του 1970, είχε ένα ασημένιο σφυροδρέπανο πριν το έμβλημα τροποποιηθεί και το σφυροδρέπανο γίνει χρυσό.

Το έμβλημα άλλαξε το 1992 στο σημερινό Έμβλημα του Ουζμπεκιστάν, το οποίο διατηρεί πολλά μέρη του παλαιού εμβλήματος επί Σοβιετικής εποχής.
Κωνστάντιος Κοράλλης

Ο Κωνστάντιος Κοράλλης (1800 - 12 Ιουνίου 1851), ήταν μοναχός και ηγούμενος της Μονής Λουκούς Αρκαδίας. Ήταν σημαντικός πρωτεργάτης της Επαναστάσεως του 1821 και η καταγωγή του ήταν από το χωριό Άγιος Ιωάννης Αρκαδίας.
Russia-24

Το Russia-24 () είναι κρατικό ρωσόφωνο κανάλι ειδήσεων από τη Ρωσία. Καλύπτει τα σημαντικότερα εθνικά και διεθνή γεγονότα ενώ εστιάζει και σε εγχώρια ζητήματα. Ανήκει στην Πανρωσική Κρατική Εταιρεία Τηλεοπτικών και Ραδιοφωνικών Μεταδόσεων.

Η εκπομπή ξεκίνησε την 1η Ιανουαρίου 2007 στην Ρωσία, στις 7 Φεβρουαρίου στην Δυτική Ακτή των Ηνωμένων Πολιτειών, στις 19 Μαΐου 2008 στη Σερβία και στις 9 Οκτωβρίου 2008 στο Κιργιστάν. Το ΒΓΤΡΚ Κριμαία άρχισε να εκπέμπει στις 10 Μαρτίου 2014.

Διευθυντής ειδήσεων του καναλιού από το 2012 είναι ο Εβγκένι Μπεκάσοφ.

Το κανάλι φιλοδοξεί να δώσει ευρύ και αμερόληπτο  περίγραμμα της ζωής σε όλες της περιοχές της Ρωσίας από τον Ευρωπαϊκό θύλακα του Καλίνινγκραντ μέχρι το Βλαδιβοστόκ στην Άπω Ανατολή.

Το κανάλι ονομαζόταν Vesti μέχρι την 1η Ιανουαρίου 2010, όταν ο δημόσιος φορέας VGTRK αναδιοργάνωσε τα κανάλια του. 

Το κανάλι έχει απαγορευτεί στην Ουκρανία και τη Μολδαβία.
Ποδοσφαιρική Ομοσπονδία Νέας Ζηλανδίας

Η Ποδοσφαιρική Ομοσπονδία Νέας Ζηλανδίας (αγγλικά: "New Zealand Football", NZF) είναι το ανώτατο όργανο διοίκησης του ποδοσφαίρου στη Νέα Ζηλανδία. Είναι υπεύθυνη για τις εγχώριες διασυλλογικές διοργανώσεις του πρωταθλήματος και του κυπέλλου και για τις εθνικές ομάδες ανδρών, γυναικών και νέων.
DuckDuckGo

Η DuckDuckGo (DDG) είναι διαδικτυακή μηχανή αναζήτησης που δίνει έμφαση στην προστασία της ιδιωτικής ζωής των χρηστών της και στην αποφυγή του “φίλτρου φυσαλίδας” (filter bubble) των εξατομικευμένων αποτελεσμάτων αναζήτησης. Το DuckDuckGo ξεχωρίζει από τις άλλες μηχανές αναζήτησης, μη δημιουργώντας το προφίλ των χρηστών του και εκθέτοντας σκόπιμα σε όλους τους χρήστες τα ίδια αποτελέσματα αναζήτησης για ένα δεδομένο όρο αναζήτησης. Το DuckDuckGo δίνει έμφαση στην επιστροφή των καλύτερων, και όχι απλά των περισσότερων, αποτελεσμάτων. Τα αποτελέσματα αυτά τα παράγει μέσα από περισσότερες από 400 μεμονωμένες πηγές, συμπεριλαμβανομένων γνωστών πληθοπορισμικών (crowdsoursed) σελίδων όπως το Wikipedia και άλλων μηχανών αναζήτησης όπως το Bing, το Yahoo!, το Yandex και το Yummly. 

Η εταιρεία έχει την έδρα της στο 20 Paoli Pike, Paoli, Pennsylvania, στην Greater Philadelphia και στελεχώνεται από 21 υπαλλήλους. Το όνομα της εταιρείας προέρχεται από το παιδικό παιχνίδι  duck, duck, goose.  

Ένα μέρος από τον πηγαίο κώδικα του DuckDuckGo αποτελεί ελεύθερο λογισμικό που φιλοξενείται στο GitHub υπό την άδεια Apache 2.0 , αλλά ο πυρήνας του είναι ιδιωτικός. Στις 21 Μαΐου του 2014, το DuckDuckGo εξέδωσε μια επανασχεδιασμένη έκδοση που επικεντρώθηκε σε πιο έξυπνες απαντήσεις και σε μια πιο εκλεπτυσμένη εμφάνιση. Η νέα έκδοση πρόσθεσε βασικές λειτουργίες όπως εικόνες, τοπική αναζήτηση, αυτόματη συμπλήρωση (υποβολή) προτάσεων και πολλά άλλα. 

Στις 18 Σεπτεμβρίου του 2014, η Apple συμπεριέλαβε το DuckDuckGo στο πρόγραμμα περιήγησης Safari ως προαιρετική μηχανή αναζήτησης. Στις 10 Νοεμβρίου του 2014, το Mozilla πρόσθεσε το DuckDuckGo ως επιλογή αναζήτησης στο Firefox 33.1.
Πίτερ Λανσάνι

Ο Χουάν Πέδρο Λανσάνι, πιο γνωστός σαν Πίτερ Λανσάνι (ισπανικά: Peter Lanzani, γεννημένος στις 24 Αυγούστου του 1990) είναι ηθοποιός και τραγουδιστής αργεντίνικης καταγωγής. Έγινε ιδιαίτερα γνωστός για τον ρόλο του στην τηλεοπτική σειρά της Αργεντινής Casi Angeles ("Σχεδόν Άγγελοι") και ως μέλος στην ποπ μπάντα Teen Angels
Κώστας Μεσολογγίτης

Ο Κώστας Μεσολογγίτης (γενν. Παλαιά Κοκκινιά 1938 - 2013) ήταν Έλληνας ποδοσφαιριστής που αγωνιζόταν ως μεσοεπιθετικός. Διακρινόταν για την πολύ καλή τεχνική κατάρτιση του και επίσης ήταν δυνατός στο ψηλό παιχνίδι. Με το τέλος της ποδοσφαιρικής καριέρας του ασχολήθηκε ως προπονητής.
Ποδοσφαιρική Ομοσπονδία Ουζμπεκιστάν

thumb|130px|Παλαιό λογότυπο 2004–2017
Η Ποδοσφαιρική Ομοσπονδία Ουζμπεκιστάν (ουζμπεκικά: "Oʻzbekiston Futbol Assotsiatsiyasi", ρωσικά: Футбольная ассоциация Узбекистана, αγγλικά: "Uzbekistan Football Association", UFA) είναι το ανώτατο διοικητικό όργανο όσον αφορά το άθλημα του ποδοσφαίρου στο Ουζμπεκιστάν. Εδρεύει στην Τασκένδη. Είναι μέλος της FIFA και της AFC από το 1994. Διοργανώνει εθνικά ερασιτεχνικά πρωταθλήματα, ενώ είναι υπεύθυνη και για τη διεξαγωγή του κυπέλλου της χώρας. Συντονίζει επίσης τις δραστηριότητες των εθνικών ομάδων ανδρών, γυναικών και νέων του Ουζμπεκιστάν.

Τα επαγγελματικά πρωταθλήματα της χώρας διοργανόνωνται από την Ένωση Επαγγελματικού Ποδοσφαίρου Ουζμπεκιστάν (ПФЛ) υπό την εποπτεία της Ποδοσφαιρικής Ομοσπονδίας Ουζμπεκιστάν.
Αιγυπτιακή Ποδοσφαιρική Ομοσπονδία

Η Αιγυπτιακή Ποδοσφαιρική Ομοσπονδία (αραβικά: الاتحاد المصري لكرة القدم, αγγλικά: "Egyptian Football Association", EFA) είναι το όργανο διοίκησης του ποδοσφαίρου στην Αίγυπτο. Εδρεύει στο Κάιρο. Διοργανώνει εθνικά ερασιτεχνικά και επαγγελματικά πρωταθλήματα, ενώ είναι υπεύθυνη και για τη διεξαγωγή του κυπέλλου της χώρας. Συντονίζει επίσης τις δραστηριότητες των εθνικών ομάδων ανδρών, γυναικών και νέων της Αιγύπτου.
Περιοχή Καράτου

Η Περιοχή Καράτου (Αγγλικά: "Karatu District", Σουαχίλι "Wilaya ya Karatu"), είναι μία από τις επτά περιοχές στην Περιφέρεια Αρούσα "(Arusha Region)" της Τανζανία. Στα βόρεια συνορεύει με την Περιοχή Νγκορονγκόρο "(Ngorongoro District)", ανατολικά με την Περιοχή Μοντούλι "(Monduli District)", νότια και νοτιοανατολικά με την Περιφέρεια Μανυάρα "(Manyara Region)" και δυτικά με την Περιφέρεια Σινυάνγκα "(Shinyanga Region)".
Σύμφωνα με την Εθνική Απογραφή της Τανζανίας του 2002, ο πληθυσμός στην Επαρχία Καράτου "(Karatu District)", ήταν 178.434 άτομα, ενώ, το 2012 ήταν 230.166 άτομα.
Κορνέλιους φαν Κλέφε

Ο Κορνέλιους φαν Κλέφε (φλαμανδικά: Cornelis van Cleve (ή van Cleef ή Sotte Cleef, 1520 Αμβέρσα – 1567) ήταν Φλαμανδός ζωγράφος της Αναγέννησης. 

Ο Κορνέλιους ήταν γιος του επιφανούς ζωγράφου της Αμβέρσας Γιόος φαν Κλέφε. Είχε εκπαιδευτεί από τον πατέρα του και συνεργάστηκε κατά την τελευταία περίοδο της ζωής του στενά μαζί του. Ζωγράφισε κυρίως μυθολογικές και θρησκευτικές σκηνές, πολλές Μαντόνες, όπως και ο πατέρας του, στο τυπικό στυλ της Ιταλικής Αναγέννησης. Η ορατή επίδραση των Ραφαήλ, Λεονάρντο ντα Βίντσι και Αντρέα ντελ Σάρτο μαρτυρά ότι είναι πιθανό να πραγματοποίησε ταξίδι στην Ιταλία, αλλά κάτι τέτοιο δεν μπορεί να υποστηριχθεί από τις πηγές. Μετά το θάνατο του πατέρα του το 1540, ανέλαβε επικεφαλής στη Συντεχνία του Αγίου Λουκά της Αμβέρσας. Το 1545 αγόρασε ένα σπίτι και στις 28 Δεκεμβρίου 1546 νυμφεύτηκε την Άννα Ερτς (Aerts), κόρη ενός κατασκευαστή περγαμηνών.

Πιθανότατα λόγω των προτεσταντικών του πεποιθήσεων (είχε ονομάσει τη θυγατέρα του Abigail), μετά τον θάνατο του πατέρα του περιέπεσε σε δυσμένεια αντιμετωπίζοντας σοβαρά οικονομικά προβλήματα και αυτό εμφαίνεται από τη δικαστική εντολή που δόθηκε για δέσμευση της κατοικίας του. Ο Κάρελ φαν Μάντερ, ο οποίος τον ονοματίζει εσφαλμένα ("Joos van Cleef geheeten den Sotten Cleef"), αναγράφει στη βιογραφία του ότι περί το 1555 ο Κορνέλιους μετοίκησε στην Αγγλία, όπου διακρίθηκε ως προσωπογράφος και έλαβε μερικές παραγγελίες από τη βασιλική Αυλή. Επέστρεψε στην Αμβέρσα το 1567, λίγο πριν τον θάνατό του.